Pääsylippu 25 euroa. Klo 16 asti 20 euroa. Lipunmyynnissä vain käteismaksu! Alle 12-vuotiaat lapset vanhempien seurassa veloituksetta.
Lauhan Spelit järjestetään luonnonkauniilla Lauhansarven alueella ke 20.7. Esiintyjiä on monella eri lavalla päivän aikana, mutta pääsylippu on vain 25 euroa. Esiintyjinä mm. Antti Railio, Eini, Pirulainen, Hoilarit, The Angel Dust, Rentukat, Piia Kleemola-Välimäki ja paljon muita esiintyjiä. Spelitanssit esittää tangokuningatar Pirita Niemenmaa, Jarkko Yli-Sikkilä ja Soiva Orkesteri. Tervetuloa!
Lauhan spelit ovat 17.kerran Isojoella Lauhansarvessa heinäkuun lopulla!
DigiVointi-hankkeen maksuton työpaja: etätyösovellusten hyödyntäminen työssä
Työpajassa tutustutaan erilaisiin etätyösovelluksiin, ja testataan niitä käytännössä. Työpaja toteutetaan Seinäjoen ammattikorkeakoululla (Frami F, ATK-tila F409) ti 9.8. klo 10-12, ja etätoteutuksena Teamsissa to 11.8. klo 10-12. Ilmoittaudu työpajan lähi- tai etätoteutukseen viimeistään 5.8. osoitteessa https://link.webropol.com/…/digivointi-tyopaja… Etätyöpajaan ilmoittautuneet saavat sähköpostiin liittymislinkin työpajaan.
Maksuton, matalan kynnyksen työpaja hyvinvointi-, sosiaali- ja terveysalan työntekijöille
Tervetuloa viettämään kulttuuri-iltaa Jalasjärven Wilholaan! Esiintymässä siellä on ukrainalainen tanssiyhtye Volyn.
Kulttuuri-ilta Jalasjärven Wilholassa. Siellä esiintyy ukrainalainen tanssiyhtye Volyn.
Viikonloppuna 22.-24.7.2022 Kurikassa järjestetään Uusheräyksen valtakunnalliset Kesäseurat teemalla "Katse Kristukseen". Uusheräys on yksi evankelisluterilaisen kirkon herätysliiikkeistä. Tapahtuma järjestetään yhteistyössä Kurikan seurakunnan kanssa. Viikonlopun aikana on tarjolla monipuolinen kattaus erilaisia tilaisuuksia: seuroja, raamattutunteja, luento, Paljaat Jalat -kuoron 20-vuotisjuhlakonsertti, näytelmä, messu ja niin edelleen. Lapsille ja nuorille on omaa rinnakkaisohjelmaa. Kaikkiin tilaisuuksiin on vapaa pääsy. Päätapahtumapaikka on Kurikan Yhteiskoulu. Kaksi tilaisuutta järjestetään Kurikan kirkossa ja yksi Kurikan museon kesäteatterissa. Ohjelmaan ja muihin lisätietoihin voi tutustua osoitteessa uusherays.fi/kesaseurat
Kesäseurat on valtakunnallinen kristillinen tapahtuma Kurikassa, yhteistyössä Kurikan seurakunnan kanssa
18€/15€ (15€ alennuslippu lapset alle 15-v / eläkeläiset / opiskelijat)
Törnävän Piiri, Huhtalantie 53, 60220 Seinäjoki
Teatteri Hysterian huikaisevan hauska koko perheen kesänäytelmä tuo Piirille vilinää ja vilskettä. Kiljusen herrasväki takaa, etteivät seikkailut kesälavalta lopu kesken. Kun Mökö tutustuu raitiovaunuihin Helsingin matkalla ja äiti Kiljunen toimii Linnanmäen vuoristoradan jarrumiehenä, on seurauksena ainakin sähkökatko ja massiivinen liikenneruuhka, puhumattakaan Korkeasaaren eläinten joukkopaosta. Miten ihmeessä Mökön ja Lurun syntymäpäivä liittyy siihen, että puusta sataa kissoja? Pärjääkö isä Kiljunen Suomen kuninkaana vallankumouksen keskellä, ja pystyykö hän poistamaan happamuuden valtakunnasta? Mahtaakohan poliisisedät Hokkanen ja Larsson onnistua jahdatessaan tätä sekasortoa aiheuttavaa perhettä, jonka tarkoitus pyhittää aina keinot ja sydän on kaaoksesta huolimatta paikallaan? Kun Kiljusen herrasväki pääsee teatteriin kertomaan seikkailuistaan, ei yleisö enää tiedä, mikä on totta ja mikä tarua: Niin uskomattomia ovat Kiljusen herrasväen moninaiset vaiheet!
Koko perheen hauskaakin hauskempi näytelmä Piirin kesälavalla 7.7. – 7.8.2022.
Lastenkulttuurikeskus Louhimo, Seinäjoen kulttuuripalvelut
Seinäjoen kaupungin Kesäsoittajat lähtevät kolme viikkoa kestävälle konserttikiertueelleen maanantaina heinäkuun 11. päivä. Kaikkiin julkisiin konsertteihin on vapaa pääsy, ja ne soveltuvat kaikenikäisille kuuntelijoille. Kesäsoittajien ohjelmisto koostuu monipuolisesta pop-, iskelmä- ja rock-musiikista eri vuosikymmeniltä. Tänäkin kesänä suurin osa konserteista toteutetaan ulkotiloissa, ja monissa kohteissa voi musiikista nauttia vaikkapa omalta parvekkeeltaan. Keikkamuutoksista vaikkapa huonon sään sattuessa tiedotetaan Kesäsoittajien omilla sosiaalisen median kanavilla. Kesäsoittajat ovat harjoitelleet ohjelmistonsa tuttuun tapaan Kalevan Navetan Kammiossa ja Lastenkulttuurikeskus Louhimon ohjauksessa. Yksityiskeikkoja tehdään myös lukuisiin palvelukoteihin, Sevas-koteihin ja päiväkoteihin ympäri Seinäjoen. 11.7. klo 15.00 Peräseinäjoen kirjasto 13.7. klo 12.00 Ylistaron kirjasto 13.7. klo 14.00 Kriikun Myllykaffila 14.7. klo 12.00 Nurmon Olotila 15.7. klo 13.30 Pikku Paussi 18.7. klo 13.00 M-talo, ulkolava 18.7. klo 15.00 Epstori 19.7. klo 15.00 Kalevan navetta, pop-rock 20.7. klo 14.00 Seinäjoen pääkirjasto 20.7. klo 16.00 Keskustori, pop-rock 21.7. klo 12.30 Nurmon kirjasto 21.7. klo 15.00 Kalevan navetta, lastenmusiikki 22.7. klo 11.00 Valkoinen puu 25.7. klo 11.00 Lintuviidan leikkikenttä 25.7. klo 13.00 Tuki- ja osaamiskeskus Eskoo 26.7. klo 12.30 Liikenne- ja fiilispuisto 26.7. klo 15.00 Mission Café 27.7. klo 11.30 Kyrkösjärven uimaranta 27.7. klo 14.00 Ideapark, Keskusareena 28.7. klo 13.00 Keskustori, Lasten päivä 28.7. klo 15.00 Torikeskus 29.7. klo 9.30 Hotelli-ravintola Alma 29.7. klo 14.00 Prisma Kesäsoittajat vuonna 2022 ovat Helena Heinonen, Aarre Jouppi, Roope Kaunisharju, Verneri Korpela ja Jussi Ojala. Heidän ohjauksestaan vastaa Timo Luostari, ja tuottajana toimii Jenni Packalén. Lisätietoa: www.facebook.com/sjksoi ja www.instagram.com/sjksoi/. Lämpimästi tervetuloa keikoille!
Seinäjoen kaupungin Kesäsoittajat kiertueella 11.7.-29.7.2022
Teuvan kunnantalo/TEAK, Rasintie 1, 64700 Teuva
Lapsille ja aikuisille yhteinen maalaustapahtuma. Tule tekemään taidetta yhdessä. Tapahtuma on ulkona ja sateen sattuessa siirrymme sisätiloihin. Maalaa ja piirrä Helene Schjerfbeckin syntymäpäivän sekä Kuvataiteen päivän kunniaksi!
Maalaa ja piirrä Helene Schjerfbeckin syntymäpäivän sekä Kuvataiteen päivän kunniaksi!
Museo on avoinna kesäsunnuntaisin klo 12 – 15 tai sopimuksen mukaan, puh. 040 577 8560. Kesäsunnuntaisin järjestetään museon miljööseen sopivia ohjelmanumeroita mm. yhteislaulua. Lähes perinteenä voidaan jo pitää juhannuspäivän jumalanpalvelusta museolla. Museo esittelee ensisijaisesti asumista, arkea, esineistöä ja työtapoja yli vuosisadan takaisesta nykypäivään. Esineet on pääosin saatu lahjoituksina. Ajo-ohje museolle: Karijoen keskustasta – Alakyläntietä 700 metriä. Vasemmalle Punnintie ja viitta ”Museo”. Punnintietä 70 metriä, jonka jälkeen edessä on Punnin opisto. Punnin opiston nurkalla on viitta ”Museo” oikealle. Sitä tietä 100 metriä, kivisillan yli ja saavutaan Marttuusenmäelle ja museolle. Isojoen suunnasta – Alakyläntietä 11 kilometriä. Oikealle Punnintie ja viitta ”Museo”. Punnintietä 70 metriä, jonka jälkeen edessä on Punnin opisto. Punnin opiston nurkalla on viitta ”Museo” oikealle. Sitä tietä 100 metriä, kivisillan yli ja saavutaan Marttuusenmäelle ja museolle.